b'\n_START_ARTICLE_\nWalther P99\n_START_SECTION_\nOpis\n_START_PARAGRAPH_\nOgrodje pi\xc5\xa1tole je iz polimera, ki je na voljo v dveh barvnih razli\xc4\x8dicah, \xc4\x8drni (za civilni trg) ali zeleni (za vojsko), na njem pa je weaverjevo vodilo za takti\xc4\x8dne pripomo\xc4\x8dke. Debelina ro\xc4\x8daja se lahko z vstavljanjem zadnjega dela oblog prilagaja strel\xc4\x8devi roki. Ostali vitalni deli pi\xc5\xa1tole so narejeni iz bruniranega jekla._NEWLINE_Pi\xc5\xa1tola deluje na principu kratkega trzanja cevi, namesto kladivca, pa ima pi\xc5\xa1tola vgrajen striker. Na koncu zaklepi\xc5\xa1\xc4\x8da ima pi\xc5\xa1tola name\xc5\xa1\xc4\x8deno posebni iglo, ki nakazuje pripravljenost pi\xc5\xa1tole za strel (naboj v cevi), podobno kot HS 2000._NEWLINE_Varovanje je izvedeno na \xc5\xa1tirih nivojih. Poleg klasi\xc4\x8dnega vzvoda za spu\xc5\xa1\xc4\x8danje strikerja v nepripravljen polo\xc5\xbeaj, ima pi\xc5\xa1tola vgrajeno \xc5\xa1e varovalko spro\xc5\xbeilca, blokado strikerja in varovalko, ki prepre\xc4\x8duje spro\xc5\xbeitev ob padcu pi\xc5\xa1tole na tla._NEWLINE_Za natan\xc4\x8dnost pi\xc5\xa1tole poskrbijo klasi\xc4\x8dna fiksna prednja muha in nastavljiv zadnji merek.'